**TOREK, 24. 3.**

**7. B**

Pozdravljeni učenci!

Pričenjamo z drugim tednom učenja na daljavo. Kako vam je kaj všeč takšen način dela? Verjetno že pogrešate sošolce in vrvež v razredu ☺.

Tudi jaz vas že malo pogrešam in bolj všeč bi mi bilo, da bi se lahko srečali v živo. A tako pač je in tu so napotki za delo za nov teden. Pred nekaj dnevi je nastopila tudi KOLEDARSKA POMLAD. Se še spomnite, kako je z dolžino dneva in noči 21. marca in kaj je ENAKONOČJE? Verjamem, da se ☺.

|  |
| --- |
| **ZA TISTE, KI ŽELITE NEKAJ VEČ:**  Tudi mi se bomo kmalu pogovarjali o Rusiji. Na **RTV SLO2** je ob četrtkih zvečer (ob 20.00 uri) na sporedu zanimiva dokumentarna oddaja z naslovom **RUSIJA IZ ZRAKA**. Če imaš možnost, si oglej tudi prvo oddajo za nazaj. Na sporedu je bila v četrtek, 19. 3. ob 20.00 uri.  Povezava na napovednik oddaje:  <https://www.rtvslo.si/tv/novosti/rusija-iz-zraka-od-urala-do-severnega-ledu-sibirija/517500> |

**NAPOTKI ZA DANES**

**Najprej preglejte zapis prejšnje učne ure.**

Pri poimenovanju držav in glavnih mest Severne Evrope verjetno niste imeli večjih težav. Pravilnost zapisa lahko preverite ob karti v učbeniku, str. 80. Le preverite, če so vaše ugotovitve prave.

**Preveri tudi zapis v zvezku:**

a) **Lega S Evrope**: leži v zmerno toplem in mrzlem pasu (tečajnik poteka po 66 vzporedniku), na Z jo obdaja Norveško morje, na V Baltsko morje, na S pa Severno ledeno morje.

b) **Posebnosti držav Severne Evrope so**:

- najbolj severna točka celinske Evrope (Nordkapp),

- številni ledeniki (posledica nekdanje poledenitve) in ledeniško preoblikovana pokrajina,

- visok življenjski standard,

- skrb za zdravo in čisto okolje,

- poštenost in varnost,

- Danska je domovina lego kock,

- polarni ali severni sij (lahko si ogledaš posnetek na spodnji povezavi)

<https://www.youtube.com/watch?v=lFjLJz8p4KU>,

- polarni dan oz. noč (na spodnji povezavi si lahko ogledaš vzroke za ta pojav)

<https://www.youtube.com/watch?v=57lF41OpaDE&t=5s>

V **učbeniku, str. 81 – 83**, si pod naslovom **NA POVRŠJU SE KAŽEJO MOČNE POSLEDICE LEDENIŠKEGA PREOBLIKOVANJA** preberi besedilo in si oglej fotografije.

1. Norveška je najbolj tipična država Severne Evrope. Na spodnji povezavi si oglej kratek film o deželi.

<https://www.youtube.com/watch?v=Scxs7L0vhZ4>

2. V zvezek napiši naslov **POVRŠJE SEVERNE EVROPE**

a) Najprej reši vaji 34 in 35 v DZ (s pomočjo učbenika in atlasa, str. 38, poimenuj gorovje, morja, nižine), nato pa jih zapiši tudi v zvezek pot točko 1. (Naravne enote S Evrope).

b) Pod točko 2. zapiši, kaj je **FJORD** in kako je nastal.

c) Pod 3. točko pojasni, kaj je **FJELL**.

č) Na karti v atlasu poišči najdaljši fjord – SOGNEFJORD. S pomočjo merila izračunaj njegovo dolžino.

3. Na spodnji povezavi si oglej animacijo, ki prikazuje Sognefjord.

<https://www.youtube.com/watch?v=BJbEpyOJ9Bw>



**Zapomni si: FJORD NI JEZERO, TO JE POTOPLJENA LEDENIŠKA DOLINA, KI JO JE ZALILO MORJE (slana voda!), KER SE JE V PRETEKLOSTI (PO KONCU LEDENE DOBE) MORSKA GLADINA ZARADI TOPLJENJA LEDENIKOV MOČNO DVIGNILA.**

**Predstavljaj si, da bi se danes morska gladina dvignila za 10 ali več metrov. Kaj vse bi ostalo pod vodo? P**

**Po predvidevanju znanstvenikov naj bi se do konca 21. stoletja morska dvignila za 6 m, če se bo taljenje ledu zaradi podnebnih sprememb nadaljevalo v taki meri, kot se to dogaja danes.**

Rešitve vam posredujem naslednjič.

Pozdravček,

učiteljica Andreja